
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση 3ου και 4ου Ενιαίου Λυκείου Κοζάνης.... 1 
Τροποποίηση και συμπλήρωση διατάξεων του Π.Δ. 
1381/1981. Όροι συνθέσεως, αναγνωρίσεως, επι- 
σημάνσεως, συσκευασίας και ελέγχου των λιπα¬ 
σμάτων με την ένδειξη "ΛΙΠΑΣΜΑΤΑ ΕΟΚ" (Α 344), 
όπως έχει τροποποιηθεί και ισχύει, σε συμμόρφω¬ 


ση με την οδηγία 98/3/Ε. Κ. της Επιτροπής. 2 

Τεχνικός Κανονισμός Εμπορίας πολλαπλασιαστικού 
υλικού καλλωπιστικών Φυτών, σε συμμόρφωση 

προς την οδηγία 98/56/ΕΚ/ του Συμβουλίου. 3 

Κήρυξη υποχρεωτικής της από 20.7.99 Συλλογικής 
Σύμβασης Εργασίας ιατρικών επισκεπτών έτους 

1999. 4 

Μετατροπή μίας (1) θέσης ειδικευομένου γιατρού ει¬ 
δικότητας Γεν. Ιατρικής από Αναισθησιολογίας στο 

ΝΓΝ Κομοτηνής. 5 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του ΚΑΠΗ Περάματος Ν. Ρεθύμνης. 6 


ΑΠΟΦΑΣΕΙ Σ 

Αριθ. Δ4/1804 (1) 

Συγχώνευση 3ου και 4ου Ενιαίου Λυκείου Κοζάνης. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 1 παράγρ. 4 του Ν. 2525/97 
«Ενιαίο Λύκειο, πρόσβαση των αποφοίτων στην Τριτο¬ 
βάθμια Εκπαίδευση, αξιολόγηση εκπαιδευτικού έργου 
και άλλες διατάξεις «(Α' 188). 

2. Τις διατάξεις του άρθρου 8 του Ν. 1566/85 (Α' 167) σε 
συνδυασμό με το άρθρο 11 του Ν. 1966/91 (ΑΊ47). 

3. Το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού. 

4. Το αριθμ. 3397/5-10-99 έγγραφο της Διεύθυνσης 
Δευτεροβάθμιας Εκπαίδευσης Κοζάνης. 

5. Το αριθμ. 13/29-9-99 πρακτικό του Νομαρχιακού Συμ¬ 
βουλίου Κοζάνης. 

6. Την αριθμ. ΣΤ5/33/9-10-96 κοινή απόφαση του Πρω¬ 


θυπουργού και του Υπουργού Εθνικής Παιδείας και Θρη¬ 
σκευμάτων «Ορισμός αρμοδιοτήτων Υφυπουργού Εθνι¬ 
κής Παιδείας και Θρησκευμάτων», αποφασίζουμε: 

Συγχωνεύονται από το σχολικό έτος 1998-1999 το 3ο 
και 4ο Ενιαίο Λύκειο Κοζάνης σε 3ο Ενιαίο Λύκειο Κοζά¬ 
νης, χωρίς μείωση του αριθμού των οργανικών θέσεων 
του εκπ/κού προσωπικού Δ/θμιας Εκπ/σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1999 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 

——♦- 

Αριθ. 387999 (2) 

Τροποποίηση και συμπλήρωση διαχάξεωντου Π.Δ. 1381/ 
1981. "Όροι συνθέσεως, αναγνωρίσεως, επισημάνσε- 
ως, συσκευασίας και ελέγχου των λιπασμάτων με την 
ένδειξη "ΛΙΠΑΣΜΑΤΑ ΕΟΚ" (Α 344), όπως έχει τροπο¬ 
ποιηθεί και ισχύει, σε συμμόρφωση με την οδηγία 
98/3/Ε.Κ. της Επιτροπής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 1, παρ. 1,2 & 3 του Ν. 1338/83 "Εφαρμο¬ 
γή του Κοινοτικού Δικαίου" (Α34), όπως τροποποιήθηκε 
από το άρθρο 6 του Ν. 1440/1984 «Συμμετοχή της Ελλά¬ 
δος στο Κεφάλαιο, στα αποθεματικά και στις προβλέψεις 
της Ευρωπαϊκής Κοινότητος-Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ» (Α70) και του 
άρθρου 65 Ν. 1892/1990 (Α 101). 

β. Των άρθρων 2 & 3 του Ν. 1565/85 «Λιπάσματα» 
(Α164), όπως αυτά έχουν τροποποιηθεί με το άρθρο 1 
παρ. 1 του Ν. 2326/95 "Τροποποίηση, διατάξεων του Ν. 
1565/85 και άλλες διατάξεις" (Α· 153). 

γ. Του άρθρου 29Ατου Ν. 1558/1986 "Κυβέρνηση και Κυ¬ 
βερνητικά Όργανα" (Α 134), όπως αυτό προστέθηκε με το 
άρθρο 27 του Ν. 2081/1992 (Α 154) και αντικαταστάθηκε 
από το άρθρο 1 παρ. 2ατου Ν. 2469/1997 (Α 38). 

δ. Της με αριθμό 3396/98 Κοινής απόφασης του Πρω¬ 
θυπουργού και του Υπουργού Γεωργίας "Ανάθεση αρμο¬ 
διοτήτων στους Υφυπουργούς Γεωργίας, Κωνσταντίνο 
Βρεπό και Παρασκευά Φούντά" (Β 1165/98). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

3. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων, αποφασίζουμε: 

Αρθρο 1 

Σκοπός της παρούσας απόφασης είναι η εναρμόνιση 
της Εθνικής Νομοθεσίας στον τομέα των λιπασμάτων με 
τις διατάξεις της οδηγίας 98/3/Ε.Κ. της επιτροπής της 
15ης Ιανουάριου 1998 "Περί προσαρμογής στην τεχνική 


πρόοδο της οδηγίας 76/116/ΕΟΚ του Συμβουλίου περί 
προσεγγίσεως των νομοθεσιών των Κρατών μελών περί 
λιπασμάτων" (Ε. Ε. αριθ.Ι. 18/25 της 23.1.98). 

Άρθρο 2 

Το Π.Δ. 1381/81 (Α344), όπως έχει τροποποιηθεί και 
ισχύει σήμερα, τροποποιείται ως ακολούθως: 

Στο Παράρτημα III, μέρος Γ. Υγρά λιπάσματα, σημείο 1 
απλά υγρά λιπάσματα, μετά το σημείο 4, προστίθενται τα 
σημεία 5,6 και 7 σύμφωνα με το συνημμένο παράρτημα, 
το οποίο και αποτελεί αναπόσπαστο μέρος της παρούσας 
απόφασης και έχει ως εξής: 


ΠΑΡΑΡΤΗΜΑ 
Γ. ΥΓΡΑ ΛΙΠΑΣΜΑΤΑ 


1. ΑΠΛΑ ΥΓΡΑ ΛΙΠΑΣΜΑΤΑ 



Τύπος 

Λιπάσματος 

Στοιχεία σχετικά 
με τον τρόπο πα¬ 
ραγωγής και τα 
κύρια συστατικά 

Ελάχιστη περιεκτι¬ 
κότητα σε ενεργά 
συστατικά (επί τοις 
εκατό κατά βάρος). 
Στοιχεία για τον 
τρόπο έκφρασης των 
ενεργών συστατικών. 
Άλλες απαιτήσεις 

Άλλα στοιχεία 
σχετικά με την 
παραγραφή του 
τύπου λιπάσματοι 

Περιεκτικότητα 
σε ενεργά συστατικά 
που πρέπει να δη¬ 
λώνεται. Μορφή και 
διαλυτότητα των 
ενεργών συστατικών. 
Άλλα κριτήρια. 

1 

2 

3 

4 

5 

6 

5 

Αιώρημα 

νιτρικού 

Ασβεστίου 

Προϊόν που 
λαμβάνεται με τη 
διασπορά νιτρικού 
Ασβεστίου σε νερό 

8% Ν 

Άζωτο εκφραζόμενο ως 
ολικό Άζωτο ή ως 
νιτρικό και Αμμωνια- 
κό Άζωτο. 

Μέγιστη περιεκτικότη¬ 
τα σε Αμμωνιακό 

Άζωτο: 1,0% -14% ΟαΟ 
Ασβέστιο εκφραζόμενο 
ως υδατοδιαλυτό ΟεΟ 

Η ονομασία του 
τύπου μπορεί να 
συνοδεύεται 
ανάλογα με την 
περίπτωση από 
τις ενδείξεις: 

-για εφαρμογή 
στα φύλλα. 

-για την παρα¬ 
σκευή θρεπτικών 
διαλυμάτων και 
αιωρημάτων. 

-για λιπανπκή 
άρδευση. 

Ολικό Άζωτο 

Νιτρικό Άζωτο 
Υδατοδιαλυτό 

Οξείδιο του Ασβεσπ'ου 

6 

Διάλυμα 
αζωτούχου 
λιπάσματος 
και Φόρμαλ- 
δεϋδουρίας 

Προϊόν που λαμβά- 
νεται με χημική μέ¬ 
θοδο ή με διάλυση 
στο νερό φορμαλδεϋ 
δουρίας και ενός αζω¬ 
τούχου λιπάσματος 
του καταλόγου Α1 
της οδηγίας 76/116/ 
ΕΟΚ, εξαιρουμένων 
των προϊόντων 3(α), 
3(β) και 5. 

18% Ν εκφραζόμενο 
ως ολικό άζωτο. Του¬ 
λάχιστον 1/3 της δηλω¬ 
μένης περιεκτικότητας 
σε ολικό άζωτο πρέπει 
να προέρχεται από την 
φορμαλδεϋδου ρία. 
Μεγίστη περιεκτικότητα 
σε διουρία: 

(Ουρεϊκό Ν+Ν Φορμαλ- 
δεϋδουρίας) X 0,026 


Ολικό άζωτο 

Για κάθε μορφή που 
περιέχεται σε αναλο¬ 
γία τουλάχιστον 1% 

- Νιτρικό άζωτο 

- Ουρεϊκό Άζωτο 

- Άζωτο φορμαλδεϋ- 
δουρίας. 

7 

4 

Αιώρημα Αζω¬ 
τούχου λιπά¬ 
σματος 
Φορμαλδεϋ- 
δουρίας 

Προϊόν που λαμβά- 
νεται με χημική μέ¬ 
θοδο ή με διασπορά 
σε νερό φορμαλδεϋ- 
δουρίας και νιτρικού 
λιπάσματος του κα¬ 
ταλόγου Α-1 της ο¬ 
δηγίας 76/116 ΕΟΚ 
εξαιρουμένων των 
προϊόντων 3(α), 3(β) 
και 5. 

18% Ν εκφραζόμενο 
ως ολικό άζωτο. Του¬ 
λάχιστον 1/3τηςδηλω- 
μένής περιεκτικότητας 
σε ολικό άζωτο πρέπει 
να προέρχεται από την 
φορμαλδεϋδουρία. 

Το άζωτο της φορμ/ρίας 
πρέπει να περιέχει του¬ 
λάχιστον 3/5 αζώτου 
διαλυτού σε θερμό νερό 
Μεγίστη περιεκτικότητα 
σε διουρία: (ουρεϊκό 

Ν+Ν Φορ/ρίας) X 0,026 


Ολικό άζωτο 

Γ ια κάθε μορφή που 
περιέχεται σε αναλο¬ 
γία τουλάχιστον 1% 

- Νιτρικό άζωτο 

- Αμμωνιακό άζωτο 

- Ουρεϊκό άζωτο 

Άζωτο Φορμ/ρίας 
Άζωτο Φορμ/ρίας 
διαλυτό στο ψυχρό 
νερό. Άζωτο φορμ/ 
ρίας διαλυτό μόνο σε 
θερμό νερό. 

Άρθρο 3 


Στο παράρτημα III, σημείο ΑI του Π.Δ. 1381/1981 προ¬ 
στίθενται τα ακόλουθα προϊόντα και οι αντίστοιχες απο¬ 
δεκτές ανοχές επί της αναγραφομένης τιμής: 


«Αιώρημα Νιτρικού Ασβεστίου 

0,4% 

Διάλυμα αζωτούχου λιπ/τος 


& φορμαλδεϋδουρίας 

0,4% 

Αιώρημα αζωτούχου λιπ/τος 


& φορμαλδεϋδουρίας 

0,4% 


Άρθρο 4 

Η ισχύς της παρούσας αρχίζεια πό 1.1.1999 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Γ. ΔΡΥΣ 


ΥΦΥΠΟΥΡΓΟΣ ΓΕΩΡΓΙΑΣ 

Κ. ΒΡΕΤΤΟΣ 



Τεχνικός Κανονισμός Εμπορίας πολλαπλασιαστικού υλι¬ 
κού καλλωπιστικών Φυτών, σε συμμόρφωση προς την 
οδηγία 98/56/ΕΚ/του Συμβουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1,2,3 και 4του Ν. 1338/83 "Εφαρ¬ 
μογή του κοινοτικού δικαίου "(ΦΕΚ 34/Α/ 17.3.83) όπως 
τροποποιήθηκε από το άρθρο 6 του Ν. 1440/84 "Συμμε¬ 
τοχή της Ελλάδας στο κεφάλαιο στο αποθεματικό και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ (ΦΕΚ 
70/Α/21.5.84) και του άρθρου 65 του Ν. 1892/90 (Α 101). 

β) Των άρθρων 7 παρ. 3 και 16παρ. 6του ν. 1564/1985 
"Οργάνωση παραγωγής και εμπορίας του πολλαπλασια¬ 
στικού υλικού φυτικών ειδών " (ΦΕΚ 164/Α/26.9.85). 

γ) Του άρθρου 29 Ατού Ν. 1558/1985"Κυβέρνηση και Κυ¬ 
βερνητικά όργανα " (Α/137), όπως προστέθηκε με το άρ¬ 
θρο 27του Ν. 2081/1992 (Α/154) όπως έχει ανπκατασταθεί 
από το άρθρο 1 παρ. 2α του ν. 2469/1997 (Α 38) και του γε¬ 
γονότος ότι από τις διατάξεις της παρούσας δεν προκύπτει 
δαπάνη, σε βάρος του Κρατικού Προϋπολογισμού. 

δ) Του Π.Δ 582/1985 και κατάργηση διατάξεων του Α.Ν 
825/1937, του Ν.Δ 1348/1942 και του Ν. 4035/1960 " (ΦΕΚ 
203/Α/5.12.85). 

2. - Την 3396/1998 απόφαση του Πρωθυπουργού και του 
Υπουργού Γεωργίας "Ανάθεση αρμοδιοτήτων στους 
Υφυπουργούς Γεωργίας Κων/νο Βρεττό και Παρασκευά 
Φούντά (1165 Β). 

ΜΕΡΟΣΑ 

ΣΚΟΠΟΣ -ΠΕΔΙΟ ΕΦΑΡΜΟΓΗΣ-ΟΡΙΣΜΟΙ 
Άρθρο 1 

(Άρθρο 1 της οδηγίας 98/56/ΕΚ) 

1. Καθορίζουμε σε συμμόρφωση προς την οδηγία 
98/56/ΕΚ του Συμβουλίου της 20ης Ιουλίου 1998 για την 
εμπορία πολλαπλασιαστικού υλικού καλλωπιστικών φυτών 


(ΕΕΙ 226/13.8.98 ΣΕΛ 16) τους όρους και προϋποθέσεις 
που πρέπει να εφαρμόζονται στην εμπορία του πολλαπλα¬ 
σιαστικού υλικού καλλωπιστικών φυτών με την επιφύλαξη 
των κανόνων περί προστασίας της άγριας χλωρίδας που 
θεσπίσθηκαν με τον κανονισμό (ΕΚ) αριθμ. 338/97 (ΕΕ161 
σελ 1), των κανόνων για τις συσκευασίες και τα απορρίμα- 
τα τους που θεσπίσθηκαν με την οδηγία 94/62) ΕΚ του Ευ¬ 
ρωπαϊκού Κοινοβουλίου και του Συμβουλίου (ΕΕ Αριθμ. 1_ 
365 της 31.12.94 σελ 10) και, εκτός αν προβλέπεται διαφο¬ 
ρετικά από την παρούσα απόφαση, των φυτούγειονομικών 
κανόνων που θεσπίσθηκαν με το Π .Δ 332/1995 (ΦΕΚ Α/188) 
όπως τροποποιήθηκε και ισχύει. 

2.- Η παρούσα απόφαση δεν εφαρμόζεται: 

- στο υλικό που αποδεδειγμένα προορίζεται για εξαγω¬ 
γή προς τρίτες χώρες εφόσον αυτό έχει χαρακτηρισθεί 
ότι προορίζεται για το σκοπό αυτό και φυλάσσεται επαρ- 
κώς απομονωμένο από υλικό που προορίζεται για εμπο¬ 
ρία στο εσωτερικό της χώρας. 

- στο υλικό του οποίου τα προϊόντα δεν προορίζονται για 
καλλωπιστικούς σκοπούς, 

- εφόσον όμως αυτό το υλικό διέπεται από άλλες διαά- 
ξεις που έχουν θεσπισθεί για την εμπορία του. 

Άρθρο 2 

(άρθρο 2 της οδηγίας 98/56/ΕΚ) 

Ορισμοί: 

Για τους σκοπούς της παρούσας απόφασης νοούνται 
ως: 

Α) "Πολλαπλασιαστικό υλικό " το φυτικό υλικό που προ¬ 
ορίζεται για: 

- τον πολλαπλασιασμό καλλωπιστικών φυτών ή 

- την παραγωγή καλλωπιστικών φυτών. 

Στην περίπτωση παραγωγής καλλωπιστικών φυτών από 
πλήρη φυτά, αυτός ο ορισμός εφαρμόζεται μόνο στο μέ¬ 
τρο που το προκύπτον καλλωπιστικό φυτό προορίζεται 
για περαιτέρω εμπορία. 

"Πολλαπλασιασμός " η αναπαραγωγή με αγενές ή εγ¬ 
γενές πολλαπλασιαστικό υλικό. 

Β) "Προμηθευτής " κάθε φυσικό ή νομικό πρόσωπο που 
ασχολείται κατ'επάγγελμα με την εμπορία ή την εισαγω¬ 
γή πολλαπλασιαστικού υλικού. * 

Γ) "Εμπορία "η πώληση ή παράδοση από τον προμη¬ 
θευτή σε άλλο πρόσωπο. 

Η πώληση περιλαμβάνει τη διατήρηση προς διάθεση ή 
σε απόθεμα, την έκθεση του με σκοπό την πώληση,την 
προσφορά τους προς πώληση. 

Δ) Αρμόδια Αρχή: 

- η αρμόδια για το πολλαπλασιαστικό υλικό Κεντρική 
Υπηρεσία του Υπουργείου Γεωργίας και 

- οι αρμόδιες για τον έλεγχο της ποιότητας του πολλα¬ 
πλασιαστικού υλικού περιφερειακές υπηρεσίες του 
Υπουργείου Γεωργίας. 

Ε) "Μερίδα "ένας αριθμός μονάδων ενός προϊόντος, 
που χαρακτηρίζεται από ομοιογένεια σύνθεσης και κατα¬ 
γωγής. 

ΜΕΡΟΣ Β 

ΑΠΑΙΤΗΣΕΙΣ ΠΟΥ ΠΡΕΠΕΙ ΝΑ ΠΛΗΡΟΙ ΤΟ ΠΟΛΛΑ¬ 
ΠΛΑΣΙΑΣΤΙΚΟ ΥΛΙΚΟ 

Άρθρο 3 

(Άρθρο 3 της οδηγίας 98/56/ΕΚ) 

1.- Οι προμηθευτές μπορούν να θέτουν σε εμπορία πολ- 

λαπλασιαστικό υλικό μόνο εφόσον αυτό πληροί τις απαι¬ 
τήσεις της παρούσας απόφασης. 

2.- Η παράγραφος 1 δεν ισχύει για το πολλαπλασιαστι¬ 
κό υλικό που προορίζεται για: 
α) δοκιμές ή επιστημονικούς σκοπούς, 
β) εργασίες επιλογής ή 

γ) τη διατήρηση της γενετικής βιοποικιλότητας. 

Άρθρο 4 

(Άρθρο 4 της οδηγίας 98/56/ΕΚ) 

Το πολλαπλασιαστικό υλικό πρέπει να είναι σύμφωνο, 
κατά περίπτωση, με τις σχετικές Φυτοϋγειονομικές προϋ¬ 
ποθέσεις του Π .Δ 332/1995 (ΦΕΚ Α/188) όπως τροποποι¬ 
ήθηκε και ισχύει. 

Άρθρο 5 

(Άρθρο 5 της οδηγίας 98/56/ΕΚ) 

1.- Με την επιφύλαξη των διατάξεων των άρθρων 1 και 4 
της παρούσας απόφασης το πολλαπλασιαστικό υλικό 
όταν διατίθεται προς εμπορία πρέπει: 

- τουλάχιστον κατά το μακροσκοπικό έλεγχο να είναι ου¬ 
σιαστικά απαλλαγμένο από οποιουσδήποτε επιβλαβείς 
οργανισμούς που υποβαθμίζουν την ποιότητά του, ή από 
οποιαδήποτε σημεία ή συμπτώματα αυτών, τα οποία μει¬ 
ώνουν τη χρησιμότητά του, 

- να είναι ουσιαστικά απαλλαγμένο από οποιαδήποτε 
ελαττώματα που θα μπορούσαν να υποβαθμίσουν την 
ποιότητά του ως πολλαπλασιαστικού υλικού, 

- να διαθέτει ικανοποιητικό σφρίγος και διαστάσεις, 
ανάλογα με την χρησιμότητά του ως πολλαπλασιαστικού 
υλικού, 

- να έχει ικανοποιητική βλαστική ικανότητα όταν πρόκει¬ 
ται για σπόρους σποράς, 

- να έχει ικανοποιητική ποικιλιακή ταυτότητα και καθα¬ 
ρότητα στις περιπτώσεις που διατίθενται προς εμπορία 
με ένδειξη ποικιλίας σύμφωνα με το άρθρο 9 της παρού- 
σης. 

2. - Οποιοδήποτε πολλαπλασιαστικό υλικό το οποίο, βά¬ 
σει ορατών σημείων ή συμπτωμάτων δεν είναι ουσιαστικά 
απαλλαγμένο από την παρουσία επιβλαβών οργανισμών, 
πρέπει να υποβάλλεται στην κατάλληλη αγωγή διαφορε¬ 
τικά πρέπει να αποσύρεται από την εμπορία. 

3. - Το πολλαπλασιαστικό υλικό των εσπεριδοειδών πρέ¬ 
πει επιπλέον να πληροί τις ακόλουθες απαιτήσεις: 

- να προέρχεται από αρχικό υλικό το οποίο έχει ελεγχθεί 
και έχει διαπιστωθεί ότι δεν παρουσιάζει συμπτώματα πα¬ 
ρουσίας οποιωνδήποτε ιών, ασθενειών που μοιάζουν με 
ιώσεις ή άλλων ασθενειών, 

- να έχει ελεγχθεί και να έχει διαπιστωθεί ότι είναι ου¬ 
σιαστικά απαλλαγμένο από τέτοιους ιούς, ασθένειες που 
μοιάζουν με ιώσεις ή άλλες ασθένειες από την έναρξη της 
τελευταίας βλαστικής περιόδου, και 

- στην περίπτωση που είναι εμβολιασμένο, να έχει εμβο- 
λιασθεί σε υποκείμενα ανθεκτικά σε ιοειδή. 

4. - Στην περίπτωση των βολβών ανθέων πρέπει επιπλέ¬ 
ον να πληρούται η ακόλουθη απαίτηση: 

- οι βολβοί πρέπει να προέρχονται απευθείας από υλικό 
το οποίο ελέχθηκε στο στάδιο της ανάπτυξής του και δια¬ 
πιστώθηκε ότι είναι ουσιαστικά απαλλαγμένο από οποι- 
ουσδήποτε επιβλαβείς οργανισμούς και ασθένειες, ση¬ 
μεία ή συμπτώματα αυτών. 


ΜΕΡΟΣ Γ 

ΑΠΑΙΤΗΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝ ΟΙ ΠΡΟΜΗ¬ 
ΘΕΥΤΕΣ ΠΟΛΛΑΠΛΑΣΙΑΣΤΙΚΟΥ ΥΛΙΚΟΥ 
Άρθρο 6 

(Άρθρο 6 της οδηγίας 98/56/ΕΚ) 

Με την επιφύλαξη της παραγράφου 2 του άρθρου αυ¬ 
τού, οι προμηθευτές πολλαπλασιαστικού υλικού πρέπει 
να είναι εγγεγραμμένοι στα μητρώα που προβλέπονται 
στα άρθρα 5 και 15 του νόμου 1564/85 όπως έχει τροπο¬ 
ποιηθεί και ισχύει ανάλογα με τη δραστηριότητα που 
ασκούν δυνάμει της παρούσας απόφασης. 

Άρθρο 7 

(Άρθρο 7 της οδηγίας 98/56/ΕΚ) 

1. - Οι προμηθευτές που ασχολούνται με την παραγωγή 
πολλαπλασιαστικού υλικού (φυτωριούχοι καλλωπιστικών 
φυτών ή σποροπαραγωγοί καλλωπιστικών φυτών), πρέ¬ 
πει: 

- να εντοπίζουν και παρακολουθούν τα κρίσιμα σημεία 
της διαδικασίας παραγωγής του υλικού που παράγουν τα 
οποία επηρεάζουν την ποιότητά του, 

- να δατηρούν πληροφορίες, προκειμένου να ελεγχθεί 
από την αρμόδια επίσημη υπηρεσία όταν ζητηθεί, η πα¬ 
ρακολούθηση των κρίσιμων σημείων που ορίζεται στην 
προηγούμενη περίπτωση, 

- να λαμβάνουν δείγματα όταν χρειάζεται για ανάλυση 
σε εργαστήριο με κατάλληλες εγκαταστάσεις και τεχνο¬ 
γνωσία, 

- να εξασφαλίζουν ότι κατά την παραγωγή είναι δυνατός 
ο εντοπισμός των επί μέρους μερίδων του πολλαπλασια¬ 
στικού υλικού. 

2. - Σε περίπτωση εμφάνισης στους χώρους ενός προ¬ 
μηθευτή που ασχολείται με την παραγωγή πολλαπλασια¬ 
στικού υλικού, επιβλαβούς οργανισμού που περιλαμβά¬ 
νεται στον κατάλογο του Π.Δ 332 Α/1995 ΦΕΚ Α/188, ο 
προμηθευτής ενημερώνει την αρμόδια Αρχή και εφαρμό¬ 
ζει τα τυχόν μέτρα που θεσπίζει η αρχή αυτή. 

3. - Όταν πολλαπλασιαστικό υλικό διατίθεται για εμπο¬ 
ρία, οι εγγεγραμμένοι στα μητρώα προμηθευτές πρέπει 
να τηρούν βιβλία παραγωγής αγορών και πωλήσεων που 
πραγματοποιούν, τα οποία φυλάσσουν επί τουλάχιστον 
δώδεκα μήνες σύμφωνα με τα οριζόμενα στα άρθρα 7 και 
16 του Ν. 1564/85 (ΦΕΚ 164/Α/ 85) όπως τροποποιήθηκε 
και ισχύει. 

ΜΕΡΟΣΔ 

ΕΜΠΟΡΙΑ ΚΑΙ ΣΗΜΑΝΣΗ ΠΟΛΛΑΠΛΑΣΙΑΣΤΙΚΟΥ ΥΛΙ¬ 
ΚΟΥ 

Άρθρο 8 

(Άρθρο 8 της οδηγίας 98/56/ΕΚ) 

1. - Το πολλαπλασιαστικό υλικό πρέπει να διατίθεται 
προς εμπορία σε μερίδες. 

Μπορεί πολλαπλασιαστικό υλικό διαφόρων μερίδων να 
διατίθεται προς εμπορία σε μία κοινή αποστολή, εφόσον 
ο προμηθευτής τηρεί βιβλία που περιλαμβάνουν στοιχεία 
σχετικά με τη σύνθεση και την προέλευση των διαφόρων 
μερίδων. 

2. - Το πολλαπλασιαστικό υλικό, όταν διατίθεται προς 
εμπορία, πρέπει να συνοδεύεται από ετικέτα ή άλλο έγ¬ 
γραφο που συντάσσει ο προμηθευτής. 

3. - Στην περίπτωση εμπορίας πολλαπλασιαστικού υλι- 

κού για πρόσωπα που δεν ασχολούνται κατ' επάγγελμα με 
την παραγωγή ή πώληση καλλωπιστικών φυτών ή πολλα¬ 
πλασιαστικού υλικού, τα στοιχεία της σήμανσης μπορούν 
να περιορίζονται μόνο στις κατάλληλες πληροφορίες 
σχετικά με το προϊόν. 

4.- Η παράγραφος 1 δεν εφαρμόζεται σε πολλαπλασια¬ 
στικό υλικό, το οποίο διατίθεται προς εμπορία σε πρόσω¬ 
πα που δεν ασχολούνται κατ'επάγγελμα με την παραγω¬ 
γή ή πώληση καλλωπιστικών φυτών ή πολλαπλασιαστικού 
υλικού. 

'Αρθρο 9 

(Άρθρο 9 της οδηγίας 98/56/ΕΚ) 

1.- Το πολλαπλασιαστικό υλικό μπορεί να διατίθεται 
προς εμπορία με ένδειξη της ποικιλίας, μόνο εάν η σχετι¬ 
κή ποικιλία είναι: 

- προστατευόμενη νομικώς από δικαίωμα επί φυτικής 
ποικιλίας, σύμφωνα με τις διατάξεις για την προστασία 
νέων ποικιλιών ή 

- επίσημα καταχωρημένη σε εθνικό κατάλογο ή 

- κοινώς γνωστή ή 

- εγγεγραμμένη σε κατάλογο που διατηρεί ο προμηθευ¬ 
τής με τη λεπτομερή περιγραφή της και την ονομασία της. 
Οι κατάλογοι αυτοί καταρτίζονται σύμφωνα με αποδε¬ 
κτές διεθνείς κατευθυντήριες γραμμές, εφόσον υπάρ¬ 
χουν. Οι κατάλογοι τίθενται στη διάθεση της αρμόδιας 
Αρχής εφόσον ζητηθεί. 

2. - Στο μέτρο του δυνατού, πολλαπλασιαστικό υλικό 
μιας ποικιλίας, είτε αυτό παράγεται στη χώρα, είτε προ¬ 
έρχεται από άλλο Κράτος Μέλος, πρέπει να φέρει την ίδια 
ονομασία της ποικιλίας αυτής καθ' όλη την διάρκεια της 
εμπορίας του, σύμφωνα με τους Κοινοτικούς κανόνες ή 
ελλείψει αυτών σύμφωνα με αποδεκτές διεθνείς κατευ¬ 
θυντήριες αρχές. 

3. - 'Οταν το πολλαπλασιαστικό υλικό διατίθεται προς 
εμπορία με αναφορά σε ομάδα φυτών και όχι σε ποικιλίες 
όπως αναφέρεται στην παράγραφο 1 του άρθρου αυτού, 
ο προμηθευτής πρέπει να αναφέρει την ομάδα φυτών κα¬ 
τά τέτοιον τρόπο ώστε να αποφεύγεται η σύγχυση με 
οποιαδήποτε ονομασία ποικιλίας. 

ΜΕΡΟΣ Ε' 

ΠΟΛΛΑΠΛΑΣΙΑΣΤΙΚΟ ΥΛΙΚΟ ΠΑΡΑΓΟΜΕΝΟ ΣΕ ΤΡΙΤΕΣ 
ΧΩΡΕΣ 

Άρθρο 10 

(Άρθρο 11 της οδηγίας 98/56/ΕΚ) 

1. - Η εισαγωγή πολλαπλασιαστικού υλικού που παρά- 
γεται σε τρίτες χώρες, και μέχρι να ληφθεί η απόφαση της 
παραγ. 1 του άρθρου 11 της οδηγίας 98/56 ΕΚ, επιτρέπε¬ 
ται μόνο στην περίπτωση που ο εισάγων προμηθευτής 
διασφαλίζει πριν από την εισαγωγή, ότι το προς εισαγω¬ 
γή υλικό προσφέρει ισοδύναμες εγγυήσεις από όλες τις 
απόψεις με το πολλαπλασιαστικό υλικό που παράγεται 
στη χώρα και τα άλλα κράτη μέλη της Ε. Ε σύμφωνα με τη ν 
παρούσα απόφαση ιδίως όσον αφορά την ποιότητα, την 
ταυτότητα και την υγεία των φυτών. 

2. - Ο εισαγωγέας πρέπει να ενημερώνει τις αρμόδιες 
Αρχές για το υλικό που εισάγεται δυνάμει της παραγρά¬ 
φου 1 του άρθρου αυτού και διατηρεί αποδεικτικά στοι- 


χείατης σύμβασής του με τον προμηθευτή της τρίτης χώ¬ 
ρας. 

Μέρος ΣΤ 

ΜΕΤΡΑ ΕΛΕΓΧΟΥ ΚΑΙ ΓΕΝΙΚΕΣ ΔΙΑΤΑΞΕΙΣ 

Άρθρο 11 

(Άρθρο 12 της οδηγίας 98/56/ΕΚ) 

Για να διασφαλίζεται ότι οι προμηθευτές του πολ/κού 
υλικού λαμβάνουν όλα τα απαραίτητα μέτρα για να εξα¬ 
σφαλίζουν την τήρηση των απαιτήσεων της παρούσας 
απόφασης, το υλικό αυτό υπόκειται σε επίσημους ελέγ¬ 
χους οι οποίοι γίνονται: 

- τουλάχιστον με τυχαίους ελέγχους και 

- τουλάχιστον σε αυτό (το υλικό), το οποίο προορίζεται 
για χρήση από τους ασχολούμενους κατ'επάγγελμα με 
την παραγωγή ή την πώληση καλλωπιστικών φυτών ή 
πολλαπλασιαστικού υλικών αυτών, από τις αρμόδιες 
προς τούτο Αρχές. 

Οι ίδιες υπηρεσίες μπορούν να διενεργούν και δειγμα¬ 
τοληψία προκειμένου να διαπιστωθεί η τήρηση των απαι¬ 
τήσεων αυτών. 

Γ ια την διενέργεια των παραπάνω επίσημων ελέγχων οι 
προμηθευτές υποχρεούνται να εξασφαλίζουν στις αρμό¬ 
διες αρχές ελεύθερη πρόσβαση σε όλες τις εγκαταστά¬ 
σεις της παραγωγής, αποθήκευσης και εμπορίας κάθε 
φορά που θα ζητείται. 

Άρθρο 12 

(Άρθρο 13 της οδηγίας 98/56/ΕΚ) 

1. - Εάν κατά τους επίσημους ελέγχους που αναφέρο- 
νται στο άρθρο 11 ή κατά τις δοκιμές που αναφέρονται 
στο άρθρο 13 διαπιστώνεται ότι το πολ/κό υλικό δεν πλη¬ 
ροί τις απαιτήσεις της παρούσας απόφασης, τότε η αρ¬ 
μόδια Αρχή λαμβάνει κάθε απαραίτητο, μέτρο σύμφωνα 
με το άρθρο 19 του Ν. 1564/85 όπως τροποποιήθηκε από 
το Ν. 2040/92. 

2. Εάν διαπιστωθεί ότι το πολλαπλασιαστικό υλικό που 
διαθέτει προς εμπορία ένας συγκεκριμένος προμηθευ¬ 
τής δεν πληροί τις απαιτήσεις της παρούσας απόφασης η 
αρμόδια Αρχή, μεριμνά ώστε να λαμβάνονται τα κατάλ¬ 
ληλα μέτρα έναντι του προμηθευτή αυτού, σύμφωνα με 
τα άρθρα 19 και 25 του Ν. 1564/85 όπως τροποποιήθηκαν 
από το Ν. 2040/92 και το Ν. 2325/95. 

3. - Τα μέτρα που λαμβάνονται βάσειτης παραγράφου 2 
ανακαλούνται μόλις διαπιστωθεί επαρκώς ότι το πολλα¬ 
πλασιαστικό υλικό που θέτει σε εμπορία ο προμηθευτής 
αυτός θα πληροί στο μέλλον τις απαιτήσεις της παρού¬ 
σας απόφασης. 

Άρθρο 13 

(Άρθρο 14 της οδηγίας 98/56/ΕΚ) 

1. - Η αρμόδια Αρχή πρέπει να διεξάγει δοκιμές ή εξετά¬ 
σεις σε δείγματα πολλαπλασιαστικού υλικού για να διαπι¬ 
στωθεί κατά πόσον το υλικό αυτό πληροί τις απαιτήσεις 
και τους όρους της απόφασης αυτής. Οι δοκιμές αυτές 
μπορεί να επιθεωρούνται από εκπροσώπους άλλων Κρα¬ 
τών Μελών και της Επιτροπής της Ε.Ε με εντολή της Επι¬ 
τροπής της Ε.Ε 

2. - Οι δοκιμές ή οι εξετάσεις της προηγουμένης παρα¬ 
γράφου πρέπει να χρησιμοποιούνται για την εναρμόνιση 



27818 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


των τεχνικών μεθόδων εξέτασης του πολλαπλασιαστικού 
υλικού. 

Μετά το πέρας κάθε δοκιμής ή εξέτασης συντάσσεται 
έκθεση, η οποία, εκτός των άλλων υποβάλλεται στην Επι¬ 
τροπή της Ε.Ε. 

Άρθρο 14 

(Άρθρο 15 της οδηγίας 98/56/ΕΚ) 

Το πολλαπλασιαστικό υλικό των καλλωπιστικών φυτών 
που πληροί τις απαιτήσεις της παρούσας απόφασης δεν 
υπόκειται σε περιορισμούς εμπορίας όσον αφορά τον 
προμηθευτή, την ποιότητα, τα φυτοϋγειονομικά θέματα, 
τη σήμανση και τη συσκευασία,εκτός από αυτούς που 
προβλέπει η παρούσα απόφαση. 

Άρθρο 15 

(Άρθρο 20 της οδηγίας 98/56/ΕΚ) 

Από την έναρξη ισχύος της παρούσας απόφασης, κα- 
ταργούνται οι διατάξεις της Υπουργικής Απόφασης 
αριθμ. 436691/1994 (ΒΊ6) που έρχονται σε αντίθεση με 
τις διατάξεις της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Κ. ΒΡΕΤΤΟΣ 

- » 

Αριθ. 12454 ( 4 ) 

Κήρυξη υποχρεωτικής της από 20.7.99 Συλλογικής Σύμ¬ 
βασης Εργασίας ιατρικών επισκεπτών έτους 1999. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4-10-96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8-10-96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 18ης Νοεμβρίου 
1999. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούντο 51% των εργαζομένων 
του επαγγέλματος, αποφασίζουμε: 

1) Κηρύσσουμε υποχρεωτική την από 20.7.99 ΣΣΕ ια¬ 
τρικών επισκεπτών έτους 1999 για όλους τους εργοδότες 
και εργαζομένους του επαγγέλματος που αφορά αυτή. 

2) Η ισχύς της απόφυσης αυτής αρχίζει από 22.9.99. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 1 Δεκεμβρίου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 


Αριθ. Α1α/118789 ( 5 ) 

Μετατροπή μίας (1) θέσης ειδικευομένου γιατρού ειδικό¬ 
τητας Γεν. Ιατρικής από Αναισθησιολογίας στο ΝΓΝ 
Κομοτηνής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143Α/83). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

3. Τις διατάξεις του Π.Δ/τος 129/92· (ΦΕΚ 65/Α/92). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού. 

5. Την αρ. 1107147/1239/0067/96 (ΦΕΚ 922/Β/96) από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών. 

6. Την αριθμ. 45/18/2/99 απόφαση του Διοικητικού Συμ¬ 
βουλίου του ΝΓΝ Κομοτηνής. 

7. Την αριθμ 8810/14-10-99 απόφαση του ΚΕΣΥ, απο¬ 
φασίζουμε: 

Η μία (1) θέση ειδικευομένου γιατρού ειδικότητας Αναι- 
σθησιολογίας που συστήθηκε με την αριθμ Α3β/9952/ 
4.6.1986(ΦΕΚ 369 Β) μετατρέπεται σε θέση ειδικευόμε¬ 
νου γιατρού ειδικότητα Γεν. Ιατρικής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Δεκεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ & ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-φ- 

Αριθ. 9576 (6) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του ΚΑΠΗ Περάματος Ν. Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81. όπως 
αντικαταστάθηκε με τις διατάξεις του άρθρου 8 του Ν. 
2307/95. 

2. Τις διατάξεις του άρθρου 67 του Ν. 1416/1984 όπως 
ισχύουν. 

3. Τις διατάξεις των Π.Δ. 37α/1987 και 22/1990. 

4. Τις διατάξεις των άρθρων 19,20,34,35,36 και 38 του 
Ν. 2190/1994. 

5. Τις διατάξεις του Ν. 2503/97 περί «Όργάνωσης-Διοί- 
κησης της Περιφέρειας κ.λ.π.». 

6. Τ ις διατάξεις του άρθρου 18 του Ν. 2539/97 περί «Συ¬ 
γκρότησης της Πρωτοβάθμιας Τοπικής Αυτοδιοίκησης». 

7. Τον ΟΕΥτου ΚΑΠΗ Περάματος, όπως αυτός δημοσι- 
εύθηκε στο ΦΕΚ 313/1986 Τ.Β’. 

8. Την αριθ. 3/3/1.11.1999 σύμφωνη γνώμη του Υπηρε¬ 
σιακού Συμβουλίου Υπαλλήλων ΟΤΑ Ν.Ρεθύμνης. 

9. Την αριθ. 5972/1998 απόφαση-του Γενικού Γραμμα¬ 
τέα της Περιφέρειας Κρήτης. 

10. Την αριθ. 13/1999 νομότυπη απόφαση του Δ.Σ. του 
ΚΑΠΗ Περάματος και την 169/1999 απόφαση του Δημοτι- 

κού Συμβουλίου/Γεροποτάμου, περί τροποποίησης του 
άρθρου 3παρ. Ατού ΟΕΥτου ΚΑΠΗ Περάματος, αποφα¬ 
σίζουμε: 

Εγκρίνουμε την τροποποίηση του άρθρου 3 παρ. Ατού 
Οργανισμού Εσωτερικής Υπηρεσίας (Ο.Ε.Υ.) του ΚΑΠΗ 
Περάματος, όπως αυτή ψηφίσθηκε με την αριθ. 13/1999 
απόφαση του Διοικητικού Συμβουλίου ως εξής: 

Άρθρο 3 

Α. ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΤΕ 

1) Κλάδος ΤΕ2 Κοινωνικών Λειτουργών, δύο (2) θέσεις 
με βαθμούς Δ έως Α. 

2) Κλάδος ΤΕ 10 Φυσιοθεραπευτών, μία (1) θέση με βαθ¬ 
μούς Δ έως Α’. 


3) Κλάδος ΤΕ Επισκεπτών-Επισκεπτριών Υγείας, μία (1) 
θέση με βαθμούς Δ έως Α’. 

Κατά τα λοιπά εξακολουθεί να ισχύει η 3924/1986 από¬ 
φαση που δημοσιεύθηκε στο ΦΕΚ 313/1986. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του ΚΑΠΗ Περάματος ύψους 
3.071.600 δρχ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρέθυμνο, 6 Δεκεμβρίου 1999 

Με εντολή Γενικού Γραμματέα Περιφέρειας 
Η Γενική Διευθύντρια 
Μ. ΛΥΓΙΔΑΚΗ - ΙΩΑΝΝΙΔΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΙρ: νννννν.βΙ· 9 Γ 
Θ-ΓΓΟϋ: ννββηΠ38ίΘΓ @ ΘΪ.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 5225 761 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031)423 956 

5225 713 ΠΕΙΡΑΙΑΣ 

5249 547 Ν ικήτα 6-8 Τ. Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ. Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


ΤΙΜΗ ΦΥΛΛΩΝ ' Μέ ΧΡ ι 8 σελίδε( ? 200 δ ΡΧ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Λ _, „ _._ 


- Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά απά ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























